Source: https://szantograf.hu/2020/05/21/a-birosag-elutasitotta-netanjahu-kereset-meg-kell-jelennie-vasarnap-a-vadirat-felolvasasan-keszito-uj-kelet-online/
Timestamp: 2020-05-28 07:26:39+00:00

Document:
A bíróság elutasította Netanjahu kérését, meg kell jelennie vasárnap a vádirat felolvasásán | SzántóGráf
A bíróság elutasította Netanjahu kérését, meg kell jelennie vasárnap a vádirat felolvasásán bejegyzéshez a hozzászólások lehetősége kikapcsolva - Kommentálja
A Jeruzsálemi Kerületi Bíróság elutasította Benjamin Netanjahu kérését, hogy kihagyhassa a korrupciós tárgyalása első meghallgatását, mely vasárnap esedékes.
Netanjahu ügyvédei kedden kérték a miniszterelnök mentesítését a bírósági ülésen való megjelenés alól, állításuk szerint ez egy „technikai meghallgatás”, így jelenléte szükségtelen, és ráadásul egy „vagyonba” kerülne a biztonsági intézkedések miatt.
A bíróság érve szerint a törvény előírja, hogy az alpereseknek jelen kell lenniük a velük szemben felhozott vádak felolvasásakor.
„Ez minden bűnügyi tágyalásra érvényes, ahogy a jelenlegi büntetőeljárásra is. Nem találtunk semmi indokot, ami igazolná, hogy a kérelmező esetében kivételt tegyenek”.
A bíróság elutasította Netanjahu érvelését, miszerint már elolvasta és megértette a vele szemben felhozott vádakat, ezért nem kell ezt nyilvánosan kijelentenie a bíróság előtt. A bírók viszont hangsúlyozták, hogy ez minden esetben része az eljárásnak, és hallaniuk kell tőle, hogy megértette a vádiratban foglaltakat.
A bírák elutasították a miniszterelnök azon állítását is, miszerint nagy számú testőre miatt a bíróság nem fogja tudni betartani az Egészségügyi Minisztérium társadalmi távolság tartásra vonatkozó irányelveit, ha valóban kötelezik a tárgyaláson való megjelenésre. A bírák közölték, hogy utasították az illetékes hatóságokat, hogy tegyék meg az előkészületeket, így az iránymutatások követése nem fog problémát okozni.
A Netanjahu korrupciós ügyeit tárgyaló háromfős bírói testület tagjait februárban jelölték ki: Rivka Friedman-Feldman (vallásos), Mose Bar-Am (szekuláris) és Oded Saham (szekuláris).
A koronavírus miatt Amir Ohana megbízott igazságügyi miniszter mácius 15-én a bíróságokat vészhelyzeti üzemmódba helyezte, így Netanjahu két nappal később esedékes tárgyalása elhalasztásra került május 24. délután 3 órára.

References: bíróság 
 bíróság 
 Bíróság 
 bíróság 
 bíróság 
 bíróság 
 bíróság